Diari Oficial de la Generalitat Valenciana


Sumari del DOGV 6473, del 04-03-2011 (2011/2479)

RESOLUCIÓ de 28 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'Acord de modificació i actualització per a 2011, del Conveni d'assistència sanitària derivada d'accidents de trànsit en l'àmbit de la sanitat pública de la Generalitat, subscrit el 21 d'abril de 2008, entre la Generalitat, el Consorci de Compensació d'Assegurances i la Unió Espanyola d'Entitats Asseguradores i Reasseguradores (UNESPA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2479


Data del document
:   28-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 28 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'Acord de modificació i actualització per a 2011, del Conveni d'assistència sanitària derivada d'accidents de trànsit en l'àmbit de la sanitat pública de la Generalitat, subscrit el 21 d'abril de 2008, entre la Generalitat, el Consorci de Compensació d'Assegurances i la Unió Espanyola d'Entitats Asseguradores i Reasseguradores (UNESPA). [2011/2479]  
La Generalitat, el Consorci de Compensació d'Assegurances i la Unió Espanyola d'Entitats Asseguradores i Reasseguradores (UNESPA) han subscrit, després de la tramitació prèvia reglamentària, el 19 de gener de 2011, l'Acord de modificació i actualització per a 2011 del Conveni d'assistència sanitària derivada d'accidents de trànsit en l'àmbit de la sanitat pública de la Generalitat, subscrit el 21 d'abril de 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0177/2011, i que figura com a annex d'esta resolució.  
València, 28 de febrer de 2011.- La directora general del Secretariat del Consell: Mª Teresa Lleó Alonso.  
Acord de modificació i actualització per a 2011 del Conveni d'assistència sanitària derivada d'accidents de trànsit en l'àmbit de la sanitat pública de la Generalitat Valenciana  
València, 19 de gener de 2011  
Reunits  
Alejandro Izuzquiza Ibañez de Aldecoa, en representació del Consorci de Compensació d'Assegurances, com a director d'operacions d'esta entitat, fent ús dels poders atorgats a favor seu per mitjà de l'escriptura de data 19 de febrer de 1997, feta davant el notari Luis Núñez Boluda.  
Pilar González de Frutos, en representació de la Unió Espanyola d'Entitats Asseguradores i Reasseguradores (UNESPA), com a presidenta, fent ús del poder protocol·litzat per mitjà de l'escriptura atorgada pel notari de Madrid Andrés Sanz Tobes, en data nou de gener de dos mil quatre.  
Manuel Cervera Taulet, conseller de Sanitat, com a president del Consell d'Administració de l'Agència Valenciana de Salut, fent ús de la delegació per a la signatura d'este acord que conté l'Acord del Consell d'Administració d'1 de febrer de 2007, publicat en el Diari Oficial de la Comunitat Valenciana número 5433, de 19 de febrer, i com a president del Consell de Govern del Consorci de l'Hospital General Universitari de València, facultat per a la signatura d'este acord per l'Acord del Consell de Govern de data 12 de desembre de 2003, apartat 6.2, d'acord amb el que establix l'article 14, en relació amb els articles 13 i 15 dels Estatuts del Consorci Hospital General Universitari, i autoritzat per l'Acord del Consell de data 22 de gener de 2010, d'acord amb el que disposa l'article 2.2 del Decret 20/1993, de 8 de febrer, que regula el Registre de Convenis i estableix el règim jurídic i pressupostari dels convenis que subscriga la Generalitat Valenciana, en el marc de les seues competències.  
Les parts, en la representació que tenen, es reconeixen capacitat mútua per a obligar-se i fer l'acord, i  
Manifesten  
Primer. Amb data 21 d'abril de 2008 es va firmar un conveni entre el Consorci de Compensació d'Assegurances, la Generalitat Valenciana i UNESPA, pel qual es regulava l'assistència sanitària derivada d'accidents de trànsit en l'àmbit de la sanitat pública.  
Segon. L'estipulació quinze del conveni esmentat establix que té vigència fins al 31 de desembre de 2009 i que és prorrogable tàcitament per períodes anuals, excepte si el denuncia expressament qualsevol de les parts sotasignades. No l'ha denunciat cap de les parts fins a eixa data i, per això, ha continuat vigent durant 2010.  
Tercer. D'altra banda, com que és voluntat de la Conselleria de Sanitat concertar amb la Clínica Cavadas, SL, la prestació d'uns servicis sanitaris específics, que es faran en les dependències d'hospitals públics valencians, consistents en la reimplantació de membres amputats traumàticament i la cirurgia reconstructora de membres catastròfics i deformitats per mitjà de tècniques de microcirurgia i com que es tracta d'unes prestacions que, per les seues característiques especials, no pot prestar l'Agència Valenciana de Salut amb els mitjans de què disposa, les parts, de comú acord, decidixen arreplegar de forma expressa en la disposició addicional segona que no s'aplicarà el conveni a les prestacions sanitàries descrites que s'efectuen a lesionats per accidents de trànsit en què intervinga la Clínica Cavadas.  
Quart. No s'ha formulat cap denúncia del conveni i, per això, és voluntat de les parts sotasignades actualitzar l'import dels mòduls i també incorporar-hi una nova disposició addicional.  
Per això, adopten els acords següents.  
Acords  
Primer. Les parts sotasignades decidixen, de comú acord, introduir una disposició addicional segona al conveni en el sentit següent:  
"Este conveni no s'aplica a les prestacions sanitàries consistents en la reimplantació de membres amputats traumàticament i la cirurgia reconstructiva de membres catastròfics i deformitats per mitjà de tècniques de microcirurgia que deriven d'un accident de trànsit i les faça la Clínica Cavadas, SL, i també les que siguen conseqüència directa de les prestacions descrites realitzades per esta clínica.  
Per als casos a què es referix el paràgraf anterior, en què la intervenció de la Clínica Cavadas, SL, es produïsca per una derivació efectuada per un centre sanitari dependent de l'Agència Valenciana de Salut, i este centre haja fet algun tipus de prestació sanitària al lesionat de trànsit, l'Agència Valenciana de Salut ha de liquidar l'import d'esta assistència aplicant el mòdul reduït de desplaçats previst en l'estipulació cinquena del conveni, lletra B."  
Esta disposició addicional segona té efecte des de l'1 de novembre de 2010.  
Segon. Segons l'últim paràgraf de l'estipulació quinze del conveni, les parts sotasignades acorden, de comú acord, establir com a import dels mòduls general fix i els reduïts, de desplaçats i de primera assistència, previstos en l'apartat 1, lletres A, B i C respectivament, de l'estipulació cinquena del conveni, l'any 2011, els següents:  
- Mòdul general fix (lletra A): 1.032 euros.  
- Mòdul reduït de desplaçats (lletra B): 346 euros.  
- Mòdul reduït de primera assistència (lletra C): 180 euros.  
Estos imports s'apliquen a partir de l'1 de gener de 2011 i fins al 31 de desembre de 2011, com a compensació econòmica de la despesa generada a la Conselleria de Sanitat per les prestacions sanitàries a la realització de les quals s'obliga pel conveni, i s'apliquen sempre que l'assistència sanitària prestada s'inicie en el període comprés entre ambdós dates.  
I, perquè conste, les parts signen este acord, en quíntuple exemplar, al lloc indicat abans.   
Consorci de Compensació d'Assegurances  
Alejandro Izuzquiza Ibáñez de Aldecoa   
Conselleria de Sanitat  
Manuel Cervera Taulet  
Unió Espanyola d'Entitats Asseguradores  
i Reasseguradores (UNESPA)  
Pilar González de Frutos